Затым адкрылася 10-гадовая музычная школа пры кансерваторыі. Мне прапанавалі пайсці туды вучыцца, і я пагадзіўся. Там правучыўся 5 гадоў, да 8 класа ўключна. У 9 класе перайшоў у сярэднюю школу № 42 па вуліцы Камсамольскай. Калі заканчваў школу, гэта быў апошні год існавання асобнага навучання, калі дзяўчаты вучыліся з дзяўчатамі, а хлопцы — з хлопцамі. З наступнага года пачалі функцыянаваць змешаныя школы.